Ariel Sharon - Vikipeedia, vaba entsüklopeedia

# Ariel Sharon

### Allikas: Vikipeedia

Ariel Sharon (ka: Arik Sharon; heebrea keeles אריאל שרון; sünninimi Ariel Scheinermann; sündinud 27. veebruaril 1928 Kfar Malalis Saaroni tasandikul) on Iisraeli endine poliitik ja sõjaväelane.

Aastatel 2001–2006 oli ta Iisraeli peaminister. Ariel Sharon oli Kadima partei asutaja ja 2005–2006 selle esimene esimees. Varem oli ta erakonna Likud esimees. Kahel korral on ta olnud Iisraeli kaitseminister.

4. jaanuaril 2006 tabas teda tugev ajuverejooks, mille tagajärjel tekkis aju insult. Sellest ajast alates on Ariel Sharon olnud koomas. Peaministri kohuseid täitis kuni Sharoni püsivalt töövõimetuks kuulutamiseni 14. aprillil 2006 Ehud Olmert.

Tema mineviku tõttu sõjaväelase ja poliitikuna on suhtumine temasse eri ringkondades väga erinev. Eriti Iisraelis peavad paljud teda kangelaseks, kellel on Iisraeli riigi ees suured teened. Araabia avalikkus ja mõned inimõiguslaste grupid peavad teda sõjakurjategijaks. Teiselt poolt leiavad tema vastased Iisraeli parempoolsete seas, et ta on peaministrina teinud palestiinlastele liiga suuri järeleandmisi.

## [redigeeri] Noorpõlv

Sharoni isa Samuil oli Poola-Saksa ja ema Vera Schneeroff Vene päritolu.

Isa oli just lõpetanud põllumajandusõpingud, kui ta 1921 aktiivse sionistina Punaarmee eest põgenes ning emigreeris praeguse Iisraeli alale. Tema abikaasal jäid seetõttu meditsiiniõpingud lõpetamata, mida ta elu aeg kahetses. Erinevalt paljudest teistest tolleaegsetest sisserändajatest ei olnud ta sotsialist ning ta ei jaganud ka oma abikaasa sionistlikke vaateid.

Perekond ei läinud sotsialistlikusse kibutsisse, vaid Kfar Malali mošavisse, kus otsuseid tehti küll kollektiivselt, aga igaühel oli oma maa. Ema poliitilised vaated ning asjaolu, et Sharoni isa õppinud põllumajandusspetsialistina ja kompromissitu inimesena ignoreeris kogukonna otsuseid, muutsid Arieli külalaste seas võõraks. Kolmeteistaastasena hakkas Ariel osalema mošavi valveteenistuses ja õppis Tel Avivis gümnaasiumis. Neljateistaastasena (1942) astus ta põrandaalusesse organisatsiooni Hagana, mis oli Iiraeli Kaitsejõudude eelkäija. Silmapaistmatu õpilasena lõpetas ta kooli 17-aastaselt.

## [redigeeri] Sõda

Et tema isa ei pooldanud Palmachi aktsioone juudi Suurbritannia ülemvõimuga võitlevate rahvuslik-konservatiivsete rühimituste vastu, siis ei astunud Sharon sellesse eliitüksusesse, vaid politseisse. Juba alates 21. detsembrist 1947 oli Hagana mobiliseeritud, ja Sharon osales mitmes aktsioonis.

Kui algas 1948. aasta Araabia-Iisraeli sõda, oli Sharon rühmaülem jalaväekompaniis, mis kuulus Alexandroni brigaadi. Muuhulgas võitles ta esimeses lahingus Latruni pärast (26. mai 1948), kus ta sai raskelt haavata ning tema rühm hävitati peaaegu täielikult. Hiljem määrati ta luureohvitseriks pataljonis, mis võitles algul põhjas iraaklaste vastu ning hiljem, veidi aega enne sõja lõppu, lõunas egiptlaste vastu.

Eelnev: Ehud Barak | Iisraeli peaminister 2001–2006 | Järgnev: Ehud Olmert

Välja otsitud andmebaasist "http://et.wikipedia.org../../../a/r/i/Ariel_Sharon_de21.html"

Kategooriad: Iisraeli poliitikud | Iisraeli sõjaväelased | Sündinud 1928

##### Views

- Artikkel
- Arutelu
- Viimane redaktsioon

##### Otsi

##### Teised keeled

- Anglo Saxon
- العربية
- Aragonés
- Asturianu
- Bahasa Indonesia
- Bahasa Melayu
- বাংলা
- Bosanski
- Brezhoneg
- Български
- Català
- Česky
- Cymraeg
- Dansk
- Deutsch
- English
- Español
- Esperanto
- Euskara
- فارسی
- Français
- Gaeilge
- Galego
- 한국어
- Hrvatski
- Ido
- Íslenska
- Italiano
- עברית
- Limburgs
- Nederlands
- 日本語
- ‪Norsk (bokmål)‬
- ‪Norsk (nynorsk)‬
- Polski
- Português
- Română
- Русский
- Sicilianu
- Simple English
- Slovenčina
- Slovenščina
- Српски / Srpski
- Srpskohrvatski / Српскохрватски
- Suomi
- Svenska
- Tagalog
- ไทย
- Tiếng Việt
- Türkçe
- ייִדיש
- 中文